Toni Collette

Antonia ”Toni” Collette (s. 1. marraskuuta 1972 Sydney) on australialainen näyttelijä ja laulaja. Hänet tunnetaan muun muassa rooleistaan elokuvissa Kuudes aisti, Tahdon naimisiin, Lainakengissä, The Way Way Back, Little Miss Sunshine ja Hereditary – pahan perintö. Vuosina 2009–2011 hän näytteli pääosaa draamasarjassa Taran monta elämää.

 Nuoruus ja uran alku 
Toni Collette syntyi Sydneyssä 1972 ja kasvoi Sydneyn esikaupunkialueella. Hänen isänsä oli rekkakuski ja äitinsä asiakaspalvelija, ja perheessä oli yhteensä kolme lasta. Colletten ensimmäinen näyttämökokemus tuli lukiossa Godspell-näytelmän tuotannossa. Sen jälkeen hän sai pääroolin Australian 200-vuotisjuhlia varten tehtyyn musikaaliin. Rooliin oli tuhansia hakijoita. Collette lopetti menestyksensä innoittamana koulun 16-vuotiaana ja lähti esiintymään Australian Theatre for Young Peopleessa.

Collette opiskeli puolitoista vuotta näyttämätaiteen kansallisessa instituutissa, mutta hän jätti opinnot vuonna 1992, jolloin hän teki valkokangasdebyyttinsä elokuvassa Spotswood – elämää tohvelitehtaassa ja sai merkittävän osan Sydney Theatre Companyn tuotannossa Anton Tšehovin Vanja-enosta.

 Australiasta kansainvälisiin tuotantoihin 
Collette sai kansainvälistä huomiota elokuvasta Tahdon naimisiin (1994), jota varten hän joutui lihomaan 20 kilogrammaa. Hän voitti roolista Australian elokuvainstituutin AFI:n parhaan naispääosan palkinnon. Sitä seurasi monia yhdysvaltalaisia elokuvia, kuten Emma (1996), Avokonttorin prinsessat (1997) ja Velvet Goldmine (1998). Samaan aikaan Collette teki Australiassa Lilian’s Story (1996) ja The Boys (1998), joista hänet palkittiin AFI:n parhaan naissivuosan palkinnolla.

Collette näytteli vuonna 1999 ensi-iltansa saaneessa Kuudennessa aistissa stressaantunutta äitiä, jonka poika väittää näkevänsä kuolleita. Hän sai roolisuorituksesta parhaan naissivuosan Oscar-ehdokkuuden. Tony-palkintoehdokkuus tuli puolestaan näytelmästä The Wild Party (2000), joka oli Colletten Broadway-debyytti. Colletten seuraaviin elokuviin kuuluivat muun muassa jännityselokuvat Shaft (2000) ja Paha päivä (2002). Elokuvista Poika (2002) ja Tunnit (2002) Collette sai taas enemmän myös kehuja.

 Emmy- ja Golden Globe -palkinnot 
Collette sai huomiota myös musiikillisista taidoistaan elokuvasta Connie & Carla (2004), jossa hän näytteli naista, joka joutuu esittää miespuolista dragesiintyjää piiloutuakseen mafialta. Komediaelokuvasta Little Miss Sunshine Collette sai Golden Globe -ehdokkuuden parhaasta naissivuosasta. Televisioelokuvasta Tsunamin jälkeen hän oli ehdolla sekä Golden Globeen että Emmyyn. Hän näytteli televisiossa myös vuosina 2009–2011, kun hän esitti pääosaa tummasävyisessä komediasarjassa Taran monta elämää. Hänen hahmonsa kärsii dissosiatiivisesta identiteettihäiröstä. Collette ansaitsi roolityöstään Golden Globe- ja Emmy-palkinnot.

Collette näytteli vuonna 2011 kauhuelokuvassa Fright Night ja vuoden 2012 elämäkertaelokuvassa Hitchcock. The Way Way Back (2013) oli paluu komediallisempaan elokuvaan, ja Lucky Them (2013) puolestaan herätti huomiota Toronton elokuvajuhlilla. Televisiosarja Panttivangit (2013) jäi puolestaan vain yhteen kauteen. Siinä Collettella oli päärooli. Collette palasi vuonna 2014 Broadwaylle, kun hän esiintyi näytelmässä The Realistic Joneses.

Colletten hahmo tunteellisassa draamassa Miss You Already (2015) kärsii syövästä, ja kauhukomediassa Krampus Collette näyttelee äitiä, jonka perheen lomaa demoni uhkaa. Colletten vuoden 2018 elokuvat Hereditary – pahan perintö ja Hearts Beat Loud herättivät positiivista huomitota. Seuraavana vuonna hän näytteli muun muassa kauhuparodiassa Velvet Buzzsaw ja koomisessa mysteerielokuvassa Veitset esiin – kaikki ovat epäiltyjä sekä minisarjassa Epäuskottava, jonka roolityö raiskaustapauksia tutkineena etsivänä toi Collettelle Emmy-ehdokkuuden.

Colletten 2020-luvun ensimmäisiä elokuvia olivat I’m Thinking of Ending Things (2020), tieteistrilleri Stowaway (2021) ja film noir Nightmare Alley (2021).

 Yksityiselämä 

Collette meni naimisiin Dave Galafassin kanssa 11. tammikuuta 2003. Heillä on kaksi lasta. Joulukuussa 2022 Collette ilmoitti hakevansa avioeroa miehestään.

 Filmografia 

 Elokuvat 

 Vuosi Suomenkielinen nimi Alkuperäinen nimi Rooli 1991  Spotswood – elämää tohvelitehtaassa  Spotswood  Wendy Robinson 1994  Tahdon naimisiin  Muriel’s Wedding  Muriel Heslop 1995 Arabian Knight  hoitaja / noita  1996  Iloiset hullut  Cosi  Julie Rakkaita ystäviä  The Pallbearer  CynthiaLilian’s Story  Lilian Singer nuorenaEmma  Harriet Smith 1997  Avokonttorin prinsessat  Clockwatchers  Iris ChapmanThe James Gang  Julia ArmstrongDiana & Me  Diana Spencer 1998 The Boys  MichelleVelvet Goldmine  Mandy Slade 1999  8½ naista  8½ Women  Griselda / sisar Concordia Kuudes aisti  The Sixth Sense  Lynn Sear 2000 Shaft  Diane PalmieriHotel Splendide  KathThe Magic Pudding  Meg Bluegum  2002  Paha päivä  Changing Lanes  Michelle Poika  About a Boy  Fiona Brewer Pahat aikeet  Dirty Deeds  Sharon Ryan Tunnit  The Hours  Kitty Barlowe 2003  Japanilainen tarina  Japanese Story  Sandy Edwards 2004  Connie ja Carla  Connie and Carla  Carla Last Shot – mafian jäljillä  The Last Shot  Emily French 2005  Lainakengissä  In Her Shoes  Rose Feller 2006 Little Miss Sunshine  Sheryl Hoover Yön kuuntelijat  The Night Listener  Donna D. Logand The Dead Girl – viaton uhri  The Dead Girl  Arden Soluttautujat  Like Minds  tohtori Sally Rowe 2007 Evening  Nina Mars Vapaata riistaa  Towelhead  Melina Hines 2008 The Black Balloon  Maggie MollisonHey, Hey, It’s Esther Blueburger  MaryHow to Lose Friends & Alienate People  oma itsensä 2009  Mary ja Max  Mary and Max  Mary Daisy Dinkle  2011 Jesus Henry Christ  Patricia HermanFoster  Zooey MorrisonFright Night  Jane Brewster 2012  Kaheli  Mental  Sharon ”Shaz” ThornbenderHitchcock  Margaret ”Peggy” Robertson 2013 The Way, Way Back  PamLucky Them  Ellie Klug Sanomatta paras  Enough Said  Sarah 2014 A Long Way Down  Maureen ThompsonTammy  Missi JenkinsGlassland  JeanHector and the Search for Happiness  Agnes Boksitrollit  The Boxtrolls  lady Cynthia Portley-Rind  2015  Vili Vilperi -elokuva  Blinky Bill the Movie  Beryl / Cheryl Miss You Already  MillyKrampus  Sarah Engel 2016 Imperium  agentti Angela Zamparo 2017  xXx 3: Xander Cagen paluu  xXx: Return of Xander Cage  CIA-agentti Jane MarkeThe Yellow Birds  Amy BartleFun Mom Dinner  KateJasper Jones  Ruth BucktinUnlocked  Emily KnowlesMadame  Anne FredericksPlease Stand By  Scottie 2018  Hereditary – pahan perintö  Hereditary  Annie GrahamHearts Beat Loud  LeslieBirthmarked  Catherine 2019 Velvet Buzzsaw  Gretchen Veitset esiin – kaikki ovat epäiltyjä  Knives Out  Joni Thrombey 2020 Dream Horse  Jan VokesI’m Thinking of Ending Things  äiti 2021 Stowaway  komentaja Marina BarnettNightmare Alley  Zeena Krumbein 2022  Perinnönkärkkyjät  The Estate  Macey 2023 Mafia Mamma  Kristin Ruby – teini-ikäinen merihirviö  Ruby Gillman, Teenage Kraken  Agatha Gillman  2024 Juror #2  Faith Killebrew 2025 Mickey 17  Ylfa Marshall

 Televisioelokuvat 

 Vuosi Suomenkielinen nimi Alkuperäinen nimi Rooli 2001  Viimeinen illallinen  Dinner with Friends  Beth

 Lyhytelokuvat 

 Vuosi Suomenkielinen nimi Alkuperäinen nimi Rooli 1995 This Marching Girl Thing  Cindy

 Televisiosarjat 

 Vuosi Suomenkielinen nimi Alkuperäinen nimi Rooli Jakson nimi / määrä 1990 A Country Practice  Tracy  ”The Sting: Part 1” 1997 Frontline  oma itsensä  ”The Code” 2006  Tsunamin jälkeen  Tsunami: The Aftermath  Kathy Graham  2 2009–2011  Taran monta elämää  United States of Tara  Tara Gregson  36 2011 The Gradual Demise of Phillipa Finch  kertoja   17 2012 Rake  Claudia Marshall  ”R vs Mohammed” 2013–2014  Panttivangit  Hostages  tohtori Ellen Sanders  15 2014 Devil’s Playground  Margaret Wallace  5 2017 Unit Zero  Jackie Fink  pilottijaksoBlue Murder: Killer Cop  Anne Melocco  2 2018 Wanderlust  Joy Richards  6 2019  Epäuskottava  Unbelievable  etsivä Grace Rasmussen  7 2021 Odd Squad  Hiekkakuningatar  ”End of the Road” 2022  Menneisyyden jäljet  Pieces of Her  Jane Queller / Laura Oliver  8The Staircase  Kathleen Peterson  8 2023 The Power  pormestari Margot Cleary-Lopez  7 2025 Wayward  Evelyn Wade  8

 Teatteri 

 Vuosi Suomen­kielinen nimi Alku­peräinen esitysnimi Rooli   Esitys­paikka 1986 Multiple Choice  esiintyjä  rowspan=2     Rocks Theatre, Sydney 1988 Burger Brain – The Fast Food Musical  Hanna  Everest Theatre (Seymour Centre), Sydney 1989 All Stops Out  Linda      Rocks Theatre, Sydney 1990 Operation Holy Mountain  Debbie  rowspan=3     Q Theatre, Penrith 1990–1991  Kesäyön hymyilyä  A Little Night Music  Petra  Drama Theatre (Sydney Opera House), Sydney 1992 A Pocketful of Hula Dreams  Nance  Harold Park Hotel, Sydney Tappoleikit  Here Comes A Chopper  esiintyjä    rowspan=6   NIDA Parade Theatre, SydneyAway  Meg  Blackfriars Theatre, Sydney Vanja-eno  Uncle Vanya  Sonja Serebrjakova  Drama Theatre (Sydney Opera House), Sydney Sammakot  Frogs  palvelijatar  Belvoir Street Theatre, Sydney 1993 Summer of the Aliens  Bev / Beatrice  Wharf Theatre, Sydney 1994  Kuningas Lear  King Lear  Cordelia  Drama Theatre (Sydney Opera House), Sydney 2000 The Wild Party  Queenie      Virginia Theatre (Broadway), New York 2014 The Realistic Joneses  Jennifer Jones      Lyceum Theatre (Broadway), New York

 Palkinnot ja ehdokkuudet 

 Oscar Vuosi Kategoria Työ Tulos 1999 Paras naissivuosa Kuudes aisti  Golden Globe 1994 Paras naispääosa musikaali- tai komediaelokuvassa Tahdon naimisiin  2006 Little Miss Sunshine  Paras naissivuosa sarjassa, minisarjassa tai televisioelokuvassa Tsunamin jälkeen  2009 Paras naispääosa musikaali- tai komediasarjassa Taran monta elämää  2010  2019 Paras naissivuosa sarjassa, minisarjassa tai televisioelokuvassa Epäuskottava  Bafta 2002 Paras naissivuosa Poika  2006 Little Miss Sunshine  Screen Actors Guild 2002 Paras näyttelijäkokoonpano Tunnit  2006 Little Miss Sunshine  2009 Paras naisnäyttelijä komediasarjassa Taran monta elämää  2019 Paras naisnäyttelijä televisioelokuvassa tai minisarjassa Epäuskottava  Critics’ Choice 2002 Paras näyttelijäkokoonpano Tunnit  2006 Little Miss Sunshine  2018 Paras naispääosa Hereditary – pahan perintö  2019 Paras naissivuosa minisarjassa tai televisioelokuvassa Epäuskottava  Paras näyttelijäkokoonpano Veitset esiin – kaikki ovat epäiltyjä  Primetime Emmy 2006 Paras naissivuosa minisarjassa tai televisioelokuvassa Tsunamin jälkeen  2009 Paras naispääosa komediasarjassa Taran monta elämää  2010  2019 Paras naissivuosa minisarjassa tai televisioelokuvassa Epäuskottava  2022 Paras naispääosa minisarjassa tai televisioelokuvassa The Staircase  Tony 2000 Paras naispääosa musikaalissa The Wild Party 

 Lähteet 

 Aiheesta muualla 

 Toni Colleten fanisivut

Luokka:Australialaiset laulajat
Luokka:Australialaiset näyttelijät
Luokka:Primetime Emmy -palkinnon saajat
Luokka:Golden Globe -palkinnon saajat
Luokka:Vuonna 1972 syntyneet
Luokka:Elävät henkilöt